fi fi fi en ceb fi fi de fi fi fi es fi fi fi fr fi en fi en ceb fi fi de fi fi fi es fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi hu fi fi fi fi fi fi fi fi en fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ceb fi fi fi fi fi fi en sl es en fi fi fi fi fi fi en sv fi en en sv fi fi fi en fi en fi fi
Näkemistä & tekemistä Imatralla – Vuoksen Kalastuspuisto
Imatra tunnetaan Suomen ensimmäisenä matkailukohteena. Imatralta löytyy Suomen vanhin matkailunähtävyys; Imatrankoski.
Upea kaupunkimme pitää sisällään paljon mielenkiintoista historiaa. Arvostettu kirjailija Laila Hirvisaari on kirjoittanut historiaa henkivän Imatra-kirjasarjan, joka on ollut todella pidetty ja suosittu.
Imatralla on lukuisia käymisen arvoisia nähtävyyksiä ja aktiviteetteja.
Alla luetellut esimerkkikohteet ovat helposti saavutettavissa kävellen, pyöräillen, julkista liikennettä tai omaa autoa käyttäen.
Vuoksen Kalastuspuisto sijaitsee Vuoksen ympäröimänä, Varpasaaressa.
Saimaasta Laatokkaan virtaavaa Vuoksea kutsutaan harvoin joeksi ja siihen on syynsä. Vuoksi on liian mahtava virta, jotta sitä voisi kutsua vaatimattomasti joeksi.
Vuoksi ja Imatrankoski mainitaan jo Kalevalassa:
”Kolme on koskea kovoa, kolme järveä jaloa, kolme vuorta korkeata tämän ilman kannen alla: Hämehess’ on Hälläpyörä, Kaatrakoski Karjalassa; ei ole Vuoksen voittanutta, yli käynyttä Imatran.”
Vuoksi on Laatokkaan laskeva Saimaan vesistön laskujoki, joka alkaa Imatralta. Vuoksi syntyi valtavalla voimalla noin 5700 vuotta sitten jättäen jälkeensä jonon koskia matkallaan Laatokkaan. Suurin Vuoksen koskista on Imatrankoski. Saimaan ja Laatokan korkeusero on noin 70 metriä. Vuoksi on pituudeltaan 153 kilometriä, joista Suomen puolella on 13 km.
Vuoksen lenkki – kävele, juokse tai pyöräile!
Vuoksea kiertää yksi Suomen kauneimmista kävely-/pyöräilyreiteistä, nimeltään Vuoksen lenkki. Helppokulkuisen lenkin pituus, Kalastuspuistosta aloitettuna, on n. 8–12 km. Vuoksen yli kulkee kolme eri siltaa myös jalankulkua ja pyöräilyä varten; Imatrankosken silta, vanha ratasilta Mansikkalassa (HUOM! Suljettu kaikelta liikenteeltä marraskuun 2022 loppuun saakka) ja Tainionkosken ylittävä Tornansilta. Pisin lenkki tulee kiertämällä Imatrankosken sillan ja Tornansillan kautta.
Vuoksen lenkkiä on vastikään uudistettu Sienimäen kohdalla kulkevalla upealla rantaraitilla, joka kulkee Mansikkalan ratasillan (HUOM! Suljettu kaikelta liikenteeltä marraskuun 2022 loppuun saakka) ja Tornansillan välillä mm. kauniin omenapuu-puutarhan läpi.
Lenkin varrelta voit bongata mm. Imatrankosken, Valtionhotellin, Kruununpuiston, kaksi Imatran kolmesta upouudesta koulukeskuksesta isoine leikkipihoineen, upean Neitsytniemen kartanon, Imatrankosken ja Tainionkosken vesivoimalaitokset, teollisuustyöväen asuntomuseon vanhat rakennukset Ritikanrannassa sekä kulttuuritalo Virran ja kaupungintalomme, joka tosin pian muuttuu Suomen Erä- ja luontokulttuurimuseoksi. Museo on suunniteltu avattavaksi yleisölle vuonna 2025.
Imatrankoski on Suomen vanhin matkailunähtävyys, kansallismaisema, jota on käyty ihastelemassa jo 1700-luvulla. Vuonna 1772 myös Venäjän keisarinna Katariina Suuri seurueineen kävi ihmettelemässä kosken voimaa. Keisarinnan 26:a loistovaunua vetämässä oli 129 hevosta. Myöhemmin useat muutkin Romanov-suvun keisarit ja jäsenet vierailivat Imatralla.
1800-luvun lopulla Imatrankoski oli tunnettu nähtävyys koko Euroopassa, ja sen kuohuja saavuttiin katselemaan kaukaa ulkomailta saakka. Pietarin ylhäisön ja keskiluokan matkustusta Imatralle helpotti v. 1872 avattu junayhteys Viipurista Imatralle.
Imatrankoski syntyi noin 6 000 vuotta sitten Saimaan vesimassojen murtautuessa Salpausselän läpi. Salpausselkä muodosti kauan tehokkaan esteen veden virtaamiselle Laatokkaan, mutta maan kohoaminen lännempänä sai veden purkautumaan kaakkoon. Kosken voimasta kertovat lukuisat hiidenkirnut ja muut kovertumat, joita pääset tutkimaan tarkemmin Kruununpuistossa.
Imatrankoski kuohuu kesällä päivittäin klo 18, katso tarkemmat tiedot erikoisnäytöksistä ja mahdollisista ohijuoksutuksista.
Imatrankosken maisemallisen arvon suojelu aloitettiin varhain. Kosken rannalle perustettiin Suomen ensimmäinen luonnonsuojelualue, Kruununpuisto, Venäjän tsaari Nikolai I:n allekirjoituksella vuonna 1842.
Imatrankosken jylhä kalliouoma on Kruununpuiston sydän. Kruununpuistossa löytyy monenlaista nähtävää harvinaisista jokihiidenkirnuista ja kuuluisien Imatra-kävijöiden eri aikoina kallioon kaivertamista nimikirjoituksista kesäteatteriin ja Suomen suurimpaan vesivoimalaitokseen. Puistoalueelle on rakennettu huvimajoja ja näköalapaikkoja. Kruununpuiston polkuja pitkin voit kulkea koskiuoman viertä ja tutustua Suomen vanhimpaan luonnonsuojelualueeseen.
Voimalaitoksen niemeä kiertää opastettu Ivoniemen luontopolku, niemen kärjessä Vuoksen kaksi uomaa yhdistyvät virran jatkaessa kohti läheistä Venäjän rajaa.
Lue lisää Kruununpuistosta Imatran kaupungin sivuilta.
Imatrankosken ihailijoita varten kosken partaalle rakennettiin ensin majatalo ja myöhemmin 1800-luvulla kaksi puista hotellia. Suuremman, vuonna 1893 avatun hotellin juhlavissa avajaisissa olivat paikalla mm. Akseli Gallen-Kallela ja Albert Edelfelt. Hotellirakennusten tuhouduttua tulipaloissa, Suomen suuriruhtinaskunnan Senaatti teki rakentamispäätöksen kansallismaiseman arvoisesta, kivestä rakennetusta hotellista.
Imatran Valtionhotelli, alkuperäiseltä nimeltään Grand Hôtel Cascade, valmistui vuonna 1903. Arkkitehti Usko Nyströmin suunnittelema jugendlinna on Suomen merkittävimpiä kansallisromanttisia rakennuksia. Valtionhotelli on valittu useasti Suomen kauneimmaksi rakennukseksi.
Katso lisätietoa ja sijainti Saimaa Geoparkin sivuilta.
Imatra on yksi Suomen suurimman järven, Saimaan, rantakaupungeista.
Ihastu Saimaan kauniiseen järviluontoon lukemattomilla rannoilla risteilevillä retkeilypoluilla. Voit tutustua Saimaaseen esim. vuokraamalla kanootin, sup-laudan tai vaikkapa Saunalaiva Emman kyydissä unohtumattomalla järviristeilyllä!
Katso Ukonniemen ja Imatran sataman alueen palvelutarjonta.
Monipuolinen Ukonniemen matkailualue alkaa alle viiden kilometrin päässä Kalastuspuistosta. Ukonniemen ja viereisen Rauhan alueella sijaitsevat esimerkiksi:
Suomen hienoimmat kylpylät ravintoloineen, Imatran Kylpylä ja Holiday Club Saimaa, monin eri majoitusvaihtoehdoin.
yli 100 km Saimaan rannoilla kierteleviä patikointi- ja pyöräilyreittejä taukopaikkoineen
Ukonniemen uimaranta palveluineen, mm. kahvila, hostel, beach volley -kentät, tilaussauna, tanssipaviljonki
Imatran Satama palveluineen, mm. ravintola ja kahvila, Saimaan tilausristeilijät
18-reikäinen golf-kenttä, 22-väyläinen frisbeegolf-rata, pump track -rata kaikenkokoisille maastopyöräilijöille. Tennis– ja padelhallit sekä –ulkokentät, jäähalli, monitoimihalli, pesäpallo- ja ampumahiihtostadion, yleisurheilustadion, jalkapallokentät, rullahiihtorata, kuntoportaat
Atreenalin seikkailupuisto, Angry Birds -sisäleikkipuisto, keilaradat kylpylöissä
Etelä-Suomen pisimmällä ensilumen ladulla pääset hiihtämään jo lokakuussa! Luonnonlumen tultua Ukonniemestä on pääsy yli 35 km:n latuverkostoon ympäri kaupunkia
Tarkempaa tietoa Ukonniemen ja Rauhan alueen palveluista ja nähtävvyksistä.
Uimahalli – Urheilutalo – Keilahalli
Kalastuspuistoon saapuessasi ohitat Imatran sisäliikuntakeskuksen, joka sijaitsee siis naapuritontillamme.
Käytettävissäsi ovat uimahalli, urheilutalo, kuntosali, sisäpelikenttiä, keilahalli, ulkokuntosali, hierontapalvelut sekä kahvio.
Imatrankoskella sijaitsevalle Teatteri Imatralle valmistui vuonna 2017 näyttävä ja moderni 202-paikkainen teatteritalo. Päänäyttämön lisäksi viereisessä rakennuksessa toimii Pikku Hiisi -näyttämö, jossa esitetään lasten näytelmiä.
Teatteri Imatran näytelmät ovat olleet erittäin pidettyjä ja  monet esityksistä ovatkin kerta toisensa jälkeen loppuunmyytyjä.
Kesäkaudella Teatteri Imatra tuottaa produktioita kesäteatterin lavalle, joka sijaitsee näyttävässä paikassa aivan Imatrankosken koskiuoman alajuoksulla.
Lisätietoa ja kesäteatterin ohjelmisto.
Vuoksenniskan Kolmen ristin kirkko on maailmanlaajuisesti tunnettu, Alvar Aallon tuotannon erityinen helmi. Pienehkö, mäntykankaalla veistoksena kohoava seurakunnan sivukirkko ilmentää Alvar Aallon arkkitehtuurin vapaamuotoista ja kekseliästä puolta.
Alvar Aaltoa pyydettiin toisen maailmansodan jälkeen laatimaan Imatran yleiskaavaa, jossa yhdistettiin kolme, suhteellisen etäällä toisistaan sijaitsevaa vanhaa kylää: Imatrankoski, Vuoksenniska ja Tainionkoski. Vuoksenniskan teollisuusyhdyskunta tarvitsi myös kirkolliset palvelut, ja Aalto sai uuden kirkon suunnittelutehtävän vuonna 1955. Kirkko valmistui vuonna 1958 Saimaan ja Immalanjärven vesistön väliselle mäntyharjanteelle.
Varaa juhlatila tai tilaa catering
Varpasaarenpolku 12, 55120 Imatra
Puh. +358 400 612 100
Copyright © 2022 Vuoksen Lautturi Oy | sivuston toteutus Digimys Oy
Käytämme evästeitä (cookies), jotta voimme kehittää sivuston sisältöjä. Tilastot ovat anonyymejä, yksittäisiä kävijöitä emme voi erottaa. Jos tämä sopii sinulle, voit turvallisin mielin hyväksyä evästeet. Jos haluat nähdä, mitä evästeitä käytämme tai laittaa ne pois päältä, tarkista ne asetuksista.
Close GDPR Cookie Settings
Powered by  GDPR Cookie Compliance
Nämä verkkosivut käyttävät evästeitä (cookies), jotta voimme tarjota sinulle parhaan selailukokemuksen. Eväste on tietoa, joka tallentuu käyttämääsi selaimeen ja se mm. tunnistaa sinut, jos palaat sivuille uudelleen. Käytämme tällaista tietoa esimerkiksi silloin, kun tutkimme sivun analytiikkaa. Yksittäisiä vierailijoita ei voi evästeiden perusteella tunnistaa.
Nämä kannattaa hyväksyä, jotta voimme tallentaa mm. tiedon tästä hyväksynnästä (eikä sinun tarvitse joka kerran antaa hyväksyntää uudelleen, kun olet samalla selaimella).
Enable or Disable Cookies
Jos et hyväksy evästeitä, emme voi tallentaa valintaasi. Se tarkoittaa sitä, että joka kerran vieraillessasi sivuillamme joudut erikseen ottamaan kantaa evästeisiin.
Tustustu tietosuojaselosteeseemme, jossa käsitellään myös evästeitä.
Salli kaikki Tallenna asetukset